Jääkiekon maailmanmestaruuskilpailut 1995

Jääkiekon maailmanmestaruuskilpailut 1995 olivat järjestyksessään 59. maailmanmestaruuskilpailut, ja ne pelattiin kahdeksatta kertaa Ruotsissa. Turnaukseen osallistui 12 joukkuetta, jotka oli jaettu kahteen lohkoon. Kunkin lohkon neljä parasta joukkuetta pääsi puolivälieriin, jossa lohkon voittaja kohtasi toisen lohkon neljännen ja toinen kolmannen. 

Turnauksen loppuottelussa Suomi voitti kultaa ensimmäistä kertaa päihittämällä Ruotsin Tukholman Globen-areenalla maalein 4–1. Suomen maalit tekivät Timo Jutila ja Ville Peltonen, joka teki ottelussa hattutempun. Maailmanmestaruudesta muodostui koko Suomen kansaa yhdistävä mediatapahtuma, ja se kasvatti merkittävästi lajin suosiota maassa.Sihvonen 1996, s. 68. 

Turnauksessa kävi katsojia paikan päällä keskimäärin 8 157 ihmistä ottelua kohden. Voittoa kisoista tuli noin 25 miljoonaa markkaa, mikä vastaa noin 4,2 miljoonaa euroa. Tukholman kisa-alueella loppuottelua seurasi vähintään 25 000 ihmistä. Ne, jotka eivät olleet saaneet ostettua lippua Globeniin, seurasivat ottelua viereisessä Hovet-hallissa. Suuri osa yleisöstä seurasi ottelua paikan päällä olutteltoissa. Paikan päällä oli runsaasti myös ruotsinsuomalaisia kannattajia, ja myös ruotsalaiskannattajat onnittelivat Leijonia. 

 Suomi turnauksessa 
Käytännössä koko kultajoukkue tuli kotimaan liigasta. Juuri ennen Tukholman-turnausta maajoukkueen johto lupasi jokaiselle pelaajalle 100 000 markkaa, jos joukkue voittaa kultaa. Joukkueen valmentaja Curt Lindström muistetaan myös keskellä turnausta joukkueelle järjestetyistä ohjelmanumeroista, joiden tarkoitus oli luoda ryhmähenkeä. Sitä vauhditettiin ja joukkueen ilmapiiriä luotiin esimerkiksi kylpylä- ja purjehdusreissuilla. Voiton myötä myös liian pehmeänä pidettyä Lindströmiä alettiin arvostaa Suomessa.

Turnauksessa erääksi joukkueen tärkeimmistä hyökkäysketjuista muodostui nuorten parikymppisten pelaajien Tupu, Hupu ja Lupu -ketju, jossa pelasivat Ville Peltonen, Saku Koivu ja Jere Lehtinen. Sillä nimellä media alkoi kutsua joukkueen ensikertalaisten kolmosketjua. Nuoret pelaajat ottivat ratkaisijan roolin sellaisella tavalla ja laajuudessa, jota maajoukkueessa ei ollut ennen nähty.

Voiton ratkettua Helsingin kaduille kokoontui 100 000 suomalaista. Kun Suomen joukkue lähti Arlandan lentokentältä Suomeen, Ruotsin Draken-hävittäjät tekivät kunniaa joukkueelle Ruotsin ilmatilassa. Joukkueen saapumisesta Helsingin keskustaan muistetaan muun muassa valkoinen avo-Cadillac, jonka kyydissä olivat etupenkillä Saku Koivu ja kapteeni Timo Jutila. Helsingin Kauppatori oli ääriään myöten täynnä. Juhlaväki lauloi Finlandia-hymniä ja kantoi Suomen lippuja.

 Voiton merkitys 
Yksikään NHL-pelaaja ei ollut mukana kisoissa, koska NHL:n runkosarja oli vielä työsulun takia kesken, kun kisat olivat jo täydessä vauhdissa. Kimmo Isotalo kuvailee väitöskirjassaan kisojen pelillistä tasoa ”vaatimattomaksi”.

Voitolla on suuri merkitys Suomessa, ja on arvioitu, että tuolloin suomalaiset kokivat, että voiton myötä kansakunta pääsee eteenpäin jopa taittumassa päin olleesta lamasta. Sen on myös arveltu yhdistäneen suomalaisia ja luoneen kansakuntaan itsetuntoa. Esimerkiksi presidentti Martti Ahtisaari on todennut, että mestaruus auttoi Suomen irti lamasta. Näitä näkemyksiä on jälkikäteen arvosteltu. Lieneekin sattumaa, että ensimmäinen maailmanmestaruus osui hetkeen, jolloin lama hellitti otettaan Suomessa.

Suomen voitettua mestaruuden joukkue ja sen kannattajat omivat Ruotsin kannatuskappaleen ”Den glider in”. Joukkue levytti kappaleesta uuden version valmentaja Lindströmin ja Kirkan kanssa. Vuoden 1995 kisoista on myös tehty suomalainen elokuva 95.

Pian mestaruusjuhlien jälkeen liikuntatieteen lisensiaatti Kalle Virtapohja julkaisi Den glider in -kirjan, jossa hän käsittelee sankarijoukkueilmiötä. Virtapohja rinnastaa kirjassaan maajoukkueen ja Väinö Linnan Tuntemattoman sotilaan. Hän löytää joukkueelle ja voitolle vertailukohtia myös antiikin sankarimyyteistä. Hän pyrkii osoittamaan teoksessaan, kuinka yksi urheiluvoitto on osa isompaa askelta, jota koko kansakunta oli ottamassa euroaikaan.

Mestaruusjoukkueessa pelannut maalivahti Jarmo Myllys on arvioinut, että henkisesti mestaruus vei koko lajin yli ison kynnyksen Suomessa. Jääkiekko alkoi saada voiton myötä enemmän sponsorirahaa Suomessa. Jere Lehtinen on kuvaillut mestaruudessa hienoimmaksi piirteeksi sen kulttuurillista vaikutusta ja ylisukupolvisuutta.

 Otteluareenat 
 Tukholma Gävle GlobenKapasiteetti: 14 000 henkeä GavlerinkenKapasiteetti: 8 265 henkeä 150px|Globen 150px|Gavlerinken Arena

 Joukkueet 

Lohko A







Lohko B







 Alkulohkot 

A-lohko

JoukkueOVTHTMPMMEP 550026101610  5311141137 5302141136 5212171615  51041120-92  50051024-140 

 B-lohko 

JoukkueOVTHTMPMMEP 5320171168  5311221487 531117987 530214966  5104918-92  5005927-180 

 Ottelut säilymisestä A-sarjassa 

 Ensimmäinen ottelu 

 Toinen ottelu 

Itävalta säilyi A-sarjassa maalein 8−4, ja Sveitsi putosi B-sarjaan. Tilalle nousi Slovakia.

 Pudotuspelit 

 Puolivälierät 

 Välierät 

 Pronssiottelu 

 Loppuottelu 

 Lopputulokset 

Pääsarja
SijaJoukkue 16px   16px   16px   4.   5.   6.   7.   8.   9.  10.  11.  12.  

B-sarja
SijaJoukkue 13.   14.   15.   16.   17.   18.  19.  20.  

C1-sarja
SijaJoukkue 21.   Valko-Venäjä 22.   23.   24.   25.   26.   27.   28.   29.  

C2-sarja
SijaJoukkue 30.   31.   32.   33.   34.   35.   36.   37.   38.   39.  
5 viimeistä joukkuetta joutui karsintaan sarjapaikoistaan.

A-sarjan turnauksen kahdeksan parasta ja Japani pääsivät karsintojen ohi mukaan olympiaturnaukseen vuodeksi 1998.

 Palkinnot 

 IIHF:n valitsemat turnauksen parhaat pelaajat 
Paras maalivahti:  Jarmo Myllys
Paras puolustaja:  Christer Olsson
Paras hyökkääjä:  Saku Koivu

 Median valitsema tähtijoukkue 
Maalivahti:  Roman Turek
Puolustajat:  Timo Jutila,  Tommy Sjödin
Hyökkääjät:  Jere Lehtinen,  Saku Koivu,  Ville Peltonen

 Mitalistijoukkueiden pelaajat 

 Kultaa:  

Jarmo Myllys, Ari Sulander, Jukka Tammi, Erik Hämäläinen, Timo Jutila (C), Marko Kiprusoff, Janne Niinimaa, Petteri Nummelin, Mika Strömberg, Hannu Virta, Raimo Helminen, Sami Kapanen, Esa Keskinen, Saku Koivu, Tero Lehterä, Jere Lehtinen, Mika Nieminen, Janne Ojanen, Marko Palo, Ville Peltonen, Raimo Summanen, Antti Törmänen, Juha Ylönen Hopeaa:  

Boo Ahl, Roger Nordström, Thomas Östlund, Tomas Jonsson (C), Robert Nordmark, Christer Olsson, Marcus Ragnarsson, Leif Rohlin, Tommy Sjödin, Fredrik Stillman, Daniel Alfredsson, Charles Berglund, Jonas Bergqvist, Andreas Dackell, Per-Erik Eklund, Tomas Forslund, Roger Hansson, Erik Huusko, Mikael Johansson, Andreas Johansson, Jonas Johnsson, Stefan Nilsson, Stefan Örnskog Pronssia:  

Corey Hirsch, Dwayne Roloson, Andrew Verner, Greg Andrusak, Peter Allen, Dale DeGray, Len Esau, Jamie Heward, Brad Schlegel, Tom Tilley, Brian Tutt (C), Luciano Borsato, Chris Bright, Rich Chernomaz, Brandon Convery, Iain Fraser, Mark Freer, Chris Govedaris, Todd Hlushko, Jean-François Jomphe, Ralph Intranuovo, Mike Maneluk, Andrew McKim

 Tilastot 

 Turnauksen pistepörssi 
 Pelaaja O M S P Andrew McKim  8  6  7  13  Ville Peltonen  8  6  5  11  Saku Koivu  8  5  5  10  Mikael Johansson  8  3  6  9  Andreas Johansson  8  3  6  9  Iain Fraser 8  2  7  9  Sergei Berezin  6  7  1  8  Jon Morris 6  3  5  8  Christian Pouget 8  2  6  8  Raimo Helminen  8  1  7  8 O = Ottelut; M = Maalit; S = Syötöt; P = Pisteet
http://www.quanthockey.com/whc/en/seasons/1995-whc-players-stats.html
 Maalivahtien tilastot 

Vähintään kolme ottelua pelanneet maalivahdit.

 Pelaaja O M PMK % Michael Rosati 3  132:43  1,00  97,22  Roman Turek  6  359:23  1,50  93,92  Alexei Cherviakov 3  180:00  1,67  92,31  Pat Jablonski 6  360:00  2,50  92.31  Petri Ylönen  5  300:00  2,20  92,14  Jarmo Myllys  7  420:00  1,71  91,72  Corey Hirsch 8  488:17  2,63  91,50 Claus Dalpiaz 4  214:09  3,00  91,49  Thomas Östlund  6  368:17  1,50  91,43  Jim Marthinsen  3  121:15  1,67  90,57O = Ottelut; M = Minuutit; PMK = Päästettyjen maalien keskiarvo; % = Torjuntaprosentti
http://www.quanthockey.com/whc/en/seasons/1995-whc-goalies-stats.html

 Kirjallisuutta 
 Suomi Maailmanmestari: Jääkiekkokirja. 1995. Suomen International Publications Vantaa.
 Joukkue vailla vertaa. 2005. Finnjewel Oy

 Lähteet 
 Kirjallisuus 


 Verkkosivut 
 IIHF: Top 100 tarinat Story #26  
 Passionhockey - Championnats du monde 1995 
 Eliteprospects.com - 1994-1995 
 SFRP Hockey - World Championship 1995  
 Hockeyarchives - Championnats du monde 1995 
 http://avlh.sweb.cz/MS-1995.pdf  
 swehockey.se - 1995 IIHF World Championship 

 Viitteet 

1995
Luokka:Tukholman urheilutapahtumat
Luokka:Vuoden 1995 jääkiekko